Document ID: 32007R0421

UREDBA KOMISIJE (ES) št. 421/2007
z dne 18. aprila 2007
o določitvi koeficienta dodelitve, ki se uporabi za zahtevke za izdajo uvoznih dovoljenj, vložene od 9. aprila 2007 do 16. aprila 2007, za podkvoto II v okviru tarifne kvote Skupnosti, odprte z Uredbo (ES) št. 2375/2002 za navadno pšenico, ki ni visoke kakovosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),
ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,
ob upoštevanju naslednjega:
(1)
Z Uredbo Komisije (ES) št. 2375/2002 (3) se je odprla letna tarifna kvota za uvoz 2 988 387 ton navadne pšenice, ki ni visoke kakovosti. Ta kvota je razdeljena na tri podkvote.
(2)
Člen 3(1) Uredbe (ES) št. 2375/2002 določa, da je 38 000 ton količina v okviru podkvote II (serijska številka 09.4124) za obdobje od 1. januarja do 31. decembra 2007.
(3)
Iz sporočila, sestavljenega v skladu s členom 5(3) Uredbe (ES) št. 2375/2002 je razvidno, da zahtevki, ki so bili v skladu s členom 5(1) navedene uredbe vloženi od 9. aprila 2007 od 13h po bruseljskem času do 16. aprila 2007 do 13h po bruseljskem času, presegajo razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
(4)
Prav tako je treba zaustaviti izdajo uvoznih dovoljenj za podkvoto II iz Uredbe (ES) št. 2375/2002 za tekočo kvotno tranšo -
SPREJELA NASLEDNJO UREDBO:
Člen 1
1. Vsak zahtevek za izdajo uvoznega dovoljenja za podkvoto II, predvideno v Uredbi (ES) št. 2375/2002, vložen od 9. aprila 2007 od 13h do 16. aprila 2007 do 13h po bruseljskem času, daje pravico do izdaje dovoljenja za zahtevane količine, za katere se uporabi koeficient dodelitve 33,119287 %.
2. Izdaja dovoljenj za količine, zahtevane od 16. aprila 2007 do 13h po bruseljskem času, ki se uvrščajo v podkvoto II iz Uredbe (ES) št. 2375/2002, se zaustavi za tekočo kvotno tranšo.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. aprila 2007

Labels: 3
17
5